|  |  |
| --- | --- |
|  | **Zelinske novine** |
| **SLUŽBENO GLASILO GRADA SVETOG IVANA ZELINE** |
| **Broj: 13/21** | **Godina: XXXVI** | **24. OŽUJKA 2021.** | **ISSN 1334-3289** |

|  |
| --- |
| **S A D R Ž A J** |
|  |  |
| **AKTI GRADONAČELNIKA** | **Str.** |
| **1111 .** | **IZVIJEŠĆE O PROVEDBI PLANA GOSPODARENJA OTPADOM GRADA SVETOG IVANA ZELINE****ZA 2020. GODINU** | **2** |
| **1112.** | **ODLUKA O IZMJENI I DOPUNI ODLUKE O SUFINANCIRANJU ČIPIRANJA, STERILIZACIJE ILI KASTRACIJE PASA I MAČAKA** | **8** |
| **1113.** | **JAVNI NATJEČAJ ZA PRODAJU NEKRETNINE U VLASNIŠTVU GRADA SVETOG IVANA ZELINE PRIKUPLJANJEM PISMENIH PONUDA (PONOVLJENI)** | **9** |

**1111.** Na temelju članka 20. stavka 1. Zakona o održivom gospodarenju otpadom („Narodne novine“ , br. 94/13, 73/17, 14/19 i 98/19) i članka 51. Statuta Grada Svetog Ivana Zeline („Zelinske novine", br. 7/21), gradonačelnik Grada Svetog Ivana Zeline donosi

**IZVIJEŠĆE O PROVEDBI**

**PLANA GOSPODARENJA OTPADOM GRADA SVETOG IVANA ZELINE**

**ZA 2020. GODINU**

1. **UVOD**

**Opći podaci o Gradu Svetom Ivanu Zelini**

Grad Sveti Ivan Zelina, smješten je u Zagrebačkoj županiji, na sjeveroistočnom dijelu županije. Područje Grad Sveti Ivan Zelina prostire se na površini od 185,44 km² (6% ukupne površine Zagrebačke županije).

U Gradu Sveti Ivan Zelina, prema popisu stanovništva iz 2011. godine, u 62 naselja, živi 15.990 stanovnika, smještenih u 4.982 kućanstava, što je prosječno 3,2 stanovnika po kućanstvu.

S obzirom na prosječnu gustoću naseljenosti od 87,72 stanovnika/km2, područje Grada se, prema OECD klasifikaciji, koja za prag ruralno/urbano, ima gustoću od 150 stanovnika/km2, svrstava u ruralnu zajednicu.

Grad Sveti Ivan Zelina obuhvaća područje slijedećih naselja:

Banje Selo, Berislavec, Biškupec Zelinski, Blaškovec, Blaževdol, Breg Mokrički, Brezovec Zelinski, Bukevje, Bukovec Zelinski, Bunjak, Curkovec, Črečan, Donja Drenova, Donja Topličica, Donja Zelina, Donje Orešje, Donje Psarjevo, Dubovec Bisaški, Filipovići, Goričanec, Gornja Drenova, Gornja Topličica, Gornje Orešje, Gornje Psarjevo, Goričica, Gornji Vinkovec, Hrastje, Hrnjanec, Kalinje, Keleminovec, Kladešćica, Komin, Krečaves, Križevčec, Laktec, Majkovec, Marinovec, Mokrica Tomaševečka, Nespeš, Novakovec Bisaški, Novo Mjesto, Obrež Zelinski, Paukovec, Polonje, Polonje Tomaševečko, Prepolno, Pretoki, Radoišće, Salnik, Selnica Psarjevačka, Sveta Helena, Sveti Ivan Zelina, Suhodol Zelinski, Šalovec, Šulinec, Šurdovec, Tomaševec, Velika Gora, Vukovje Zelinsko, Zrinšćina, Zadrkovec i Žitomir.

**Plan gospodarenja otpadom**

Grad Sveti Ivan Zelina je usvojio Plan gospodarenja otpadom Grada Svetog Ivana Zeline za razdoblje 2017. – 2022. godine (u daljnjem tekstu „Plan gospodarenja otpadom“), koji je izrađen od tvrtke H-PROJEKT d.o.o., Horvaćanska cesta 162, Zagreb i objavljen u glasilu Grada Svetog Ivana Zeline, „Zelinske novine“, br. 10/18 kao i na službenim stranicama Grada Svetog Ivana Zeline ([www.zelina.hr](http://www.zelina.hr)).

Ciljevi gospodarenja otpadom Grada Svetog Ivana Zeline, definirani su odredbama Zakona o održivom gospodarenju otpadom, prema kojima je Grad dužan, na svom području:

* Smanjiti količine biorazgradivog komunalnog otpada koji se odlaže na odlagališta,
* Osigurati javnu uslugu prikupljanja miješanog komunalnog otpada i biorazgradivog komunalnog otpada,
* Osigurati odvojeno prikupljanje otpadnog papira, metala, stakla, plastike i tekstila te krupnog (glomaznog) komunalnog otpada,
* Osigurati odvojeno prikupljanje biorazgradivog komunalnog otpad sa ciljem kompostiranja, digestije ili energetske oporabe,
* Osigurati funkcioniranje najmanje jednog reciklažnog dvorišta na svom području,
* Uskladiti odlagalište otpada sa zakonskom regulativom Republike Hrvatske,
* Kontinuirano provoditi izobrazno-informativne aktivnosti.

**Zakonska obveza**

Člankom 20. stavkom 1. Zakona o održivom gospodarenju otpadom („Narodne novine“, br. 94/13, 73/17, 14/19 i 98/19) propisano je da je izvršno tijelo jedinice lokalne samouprave dužno dostaviti godišnje izvješće o provedbi Plana gospodarenja otpadom za prethodnu kalendarsku godinu jedinici područne (regionalne) samouprave i objaviti ga u svom službenom glasilu do 31. ožujka tekuće godine.

1. **IZVRŠENJE MJERA PREDVIĐENIH PLANOM GOSPODARENJA OTPADOM U 2020. godini**

**Prikupljanje, odvoz i zbrinjavanje komunalnog otpada**

Na području Grada Svetog Ivana Zeline prikupljanje i odvoz komunalnog otpada koji nastaje u kućanstvima, ustanovama i poslovnim prostorima obavlja trgovačko društvo „Zelinske komunalije“ d.o.o.

Trgovačko društvo „Zelinske komunalije“ d.o.o. upravljaju i Reciklažnim dvorištem te zatvorenim Odlagalištem komunalnog otpada Cerovka.

Miješani komunalni otpad s područja Grada Svetog Ivana Zeline odvozi se i odlaže na odlagalište Andrilovec u Dugom Selu.

Od 01. srpnja 2012. godine na području Grada Svetog Ivana Zeline funkcionira odvojeno sakupljanje komunalnog otpada sistemom "od vrata do vrata", ovim sistemom odvojeno se sakuplja papirnati, plastični i miješani komunalni otpad. U papirnati otpad odlažu se novine, časopisi, prospekti, katalozi, bilježnice, knjige, slikovnice, pisači i fotokopirni papir, pisma, uredske tiskovine, papirnate vrećice, mape, karton, kartonske kutije (bez plastike, stiropora i dr.) i kartonski fascikli. Uplastični otpadodlažu se: polietilenske vrećice, folije, boce od jestivog ulja, destilirane vode, sredstva za čišćenje i pranje, kozmetike, prehrambenih proizvoda, čaše i posude od mliječnih proizvoda i sl., pjenasta ambalaža od koje su izgrađeni podlošci za prehrambene proizvode, boce osvježavajućih napitaka, čepovi, plastični tanjuri i pribor za jelo, metalne limenke od napitaka i hrane, konzerve i metalni poklopci, tetrapak ambalaža čisto i isprano. U miješani komunalni otpad odlaže se sav otpad koji nije naveden za pojedinu kategoriju osim zapaljive i eksplozivne tvari, tvari jakih kemikalija, bilo koje vrste stakla, lešine, vruć pepeo te građevinski otpad.

Sistemom „od vrata do vrata“ na području Grada Svetog Ivana Zeline:

* Miješani komunalni otpad sakuplja se putem propisno označenih vreća za miješani komunalni otpad volumena: 40 l, 80 l i 120 l, a poslovni korisnici imaju i mogućnost korištenja spremnika od 1.1 m3, 5 m3 i 7 m3.
* Otpadna plastika sakuplja se putem propisno označenih vrećica volumena 140 l.
* Otpadni papir sakuplja se putem propisno označenih vrećica volumena 80 l.
* Biorazgradivi komunalni otpad se trenutno odlaže samo putem kompostera na vlastitim dvorištima ili vrtovima budući u 2020. godini još uvijek nisu isporučeni spremnici za biootpad, a koji su dobiveni putem Javnog poziva za nabavu spremnika za odvojeno prikupljanje komunalnog otpada, Ministarstva zaštite okoliša i energetike.

Osim sakupljanja sistemom "od vrata do vrata" odvojeno sakupljanje otpada moguće je putem reciklažnog dvorišta i putem zelenih otoka.

Ovakvi načini sakupljanja otpada: „od vrata do vrata“, putem zelenih otoka i reciklažnog dvorišta te zbrinjavanje putem kompostera pridonosi smanjenju količine miješanog komunalnog otpada koji se trajno odlaže na odlagalište i povećanju količine sakupljenog korisnog otpada.

U sklopu projekta „Nabava komunalnih vozila za odvojeno prikupljanje otpada na području Grada Svetog Ivana Zeline“, KK. 06.3.1.18.0001, Zelinskim komunalije d.o.o. su u studenom 2020. godine nabavile dva komunalna vozila za odvojeno prikupljanje otpada, jedno komunalno vozilo kapaciteta od 16 m3 i jedno komunalno vozilo kapaciteta 7-7,5 m3. Vrijednost projekta iznosi 2.673.716,03 HRK od čega ukupno prihvatljivi troškovi projekta iznose 2.138.972,82 HRK. Projekt je sufinanciram sredstvima EU, Kohezijskog fonda u iznosu od 1.480.000,00 HRK (69,1920901 %). Provedbom projekta postići će se cilj-poboljšanje postojećeg sustava odvojenog sakupljanja otpada na području Grada Svetog Ivana Zeline.

U 2020. godini završena je i distribucija spremnika za odvojeno prikupljanje komunalnog otpada (plastika, papir, staklo) na zelenim otocima, a koji su sufinancirani sredstvima EU, Kohezijskog fonda.

**Podaci o odvojeno prikupljenom otpadu**

U 2020. godini na području Grada Svetog Ivana Zelina sakupljeno je:

|  |  |  |
| --- | --- | --- |
|  **Ključni broj otpada:** | **Naziv otpada:** | **Količina otpada (kg)** |
| 15 01 01 | PAPIR I KARTON AMBALAŽA | 65.300,00  |
| 15 01 02 | PLASTIČNA AMBALAŽA | 162.730,00 |
| 16 01 03 | OTPADNE GUME | 8.040,00 |
| 16 01 07 | STAKLENA AMBALAŽA | 91.170,00 |
|  17 06 03\* | IZOLACIJSKI MATERIJALI | - |
| 17 06 04 | IZOLACIJSKI MATERIJALI | 1.615,00 |
|  17 06 05\* | AZBEST | 23.010,00 |
| 20 01 01 | PAPIR I KARTON | 95.600,00 |
| 20 01 02 | RAVNO STAKLO | 12.500,00 |
|  20 01 13\* | OTAPALA | - |
|  20 01 14\* | KISELINE | - |
|  20 01 19\* | PESTICIDI | - |
|  20 01 21\* | FLUORESCENTNE CIJEVI | 100,00 |
|  20 01 27\* | BOJE, TINTE, SMOLE | 2.906,00 |
| 20 01 32 | LIJEKOVI | - |
|  20 01 33\* | BATERIJE | - |
|  20 01 35\* | ELEKTRONIČKI OTPAD | 14.510,00 |
| 20 01 40 |  METALI  | 13.440,00 |
| 20 03 07 | GLOMAZNI OTPAD | 22.840,00 |
| 20 01 11 | TEKSTIL | 360,00 |
| 20 03 01 | MIJEŠANI KOMUNALNI OTPAD | 1.242.210,00 |

U razdoblju od 2017. do 2020. godine kontinuirano raste stopa odvojeno sakupljenog komunalnog otpada s područja Grada Svetog Ivana Zeline. U 2020. godini stopa odvijeno sakupljenog komunalnog otpada iznosi 29 %.

**Odlagalište neopasnog otpada Cerovka**

Ministarstvo zaštite okoliša i energetike donijelo je Odluku o redoslijedu i dinamici zatvaranja odlagališta („Narodne novine“, br. 3/19 i 17/19), a sukladno dokumentu Dinamika zatvaranja odlagališta neopasnog otpada u Republici Hrvatskoj kojim je predviđeno zatvaranje Odlagališta Cerovka. Sukladno rješenju Državnog inspektorata, Sektora inspekcijskog nadzora zaštite okoliša, komunalni otpad s područja Grada Svetog Ivana Zeline se od 1.10.2019. ne odlaže na Odlagalištu komunalnog otpada Cerovka (odlagalište je zatvoreno).

Miješani komunalni otpad odvozi se na odlagalište Andrilovec u Dugom Selu.

Za sanaciju zatvorenog Odlagališta komunalnog otpada Cerovka izrađeni je Idejni projekt za izdavanje lokacijske dozvole. Nakon izdavanja lokacijske dozvole slijedi izrada glavnog projekta i ishođenje građevinske dozvole te radovi na sanaciji.

**Reciklažno dvorište**

U kolovozu 2018. godine, izgrađeno je i opremljeno reciklažno dvorište u Zoni gospodarske namjene Sveta Helena, na k.č.br. 543/4, k.o. Helena.

Projekt „Izgradnja reciklažnog dvorišta na području Grada Svetog Ivana Zeline“ sufinanciran je sredstvima EU.

Reciklažno dvorište Sveti Ivan Zelina upisano je u Očevidnik reciklažnih dvorišta, 17. rujna 2018. godine pod brojem: REC-107.

Izgrađeno reciklažno dvorište dano je na upravljanje trgovačkom društvu „Zelinske komunalije“ d.o.o. te je započelo s radom 13. studenog 2018. godine. U sklopu reciklažnog dvorišta osigurano je preuzimanje svih vrsta otpada propisanih Dodatkom III Pravilnika o gospodarenju otpadom („Narodne novine“, br. 81/20) uključujući problematičan te građevinski otpad.

**„Zeleni otoci“**

Na području Grada Svetog Ivana Zeline trenutno se nalazi 36 "zelenih otoka", gdje stanovnici dopremaju i odlažu selektivno sakupljene sastavnice otpada u kontejnere postavljene na javnim površinama. Popis lokacija „zelenih otoka“ na području Grada Svetog Ivana Zeline nalazi se na web stranicama „Zelinskih komunalijama“ d.o.o. , [www.zelkom.hr](http://www.zelkom.hr)

Problem koji se javlja na „zelenim otocima“ je nepropisno odlaganje otpada u kontejnere.

**Glomazni otpad**

Davatelj usluge „Zelinske komunalije“ d.o.o. osigurava na zahtjev korisnika usluge preuzimanje krupnog (glomaznog) otpada jednom godišnje, na obračunskom mjestu korisnika. Manje količine krupnog (glomaznog )otpada preuzimaju se i na reciklažnom dvorištu.

**Mjere za sprečavanje nepropisnog odbacivanja otpada**

Grad Sveti Ivan Zelina uspostavio je, sukladno članku. 36. Zakona o održivom gospodarenju otpadom, sustav za zaprimanje obavijesti o nepropisno odbačenom otpadu putem obrasca objavljenog na mrežnoj stranici [www.zelina.hr](http://www.zelina.hr) te je uspostavio sustav evidentiranja lokacija odbačenog otpada.

**Izobrazno – informativne aktivnosti vezane na gospodarenje otpadom**

Sukladno članku 39. Zakona o održivom gospodarenju otpadom Grad Sveti Ivan Zelina provodi izobrazno – informativno aktivnosti vezane na gospodarenje otpadom.

U 2020. godini svim kućanstvima na području Grada Svetog Ivana Zeline dostavljena je brošura na kućnu adresu, a putem koje ih se informira i educira o pravilnom odvajanju komunalnog otpada, recikliranju, ponovnoj upotrebi otpada te sprečavanju nastanka otpada.

Promotivni i edukativni materijali i informacije o održivom gospodarenju otpadom dostupne su i na internetskim stranicama: [www.zelkom.hr](http://www.zelkom.hr) i [www.zelinazelenigrad.hr](http://www.zelinazelenigrad.hr) .

Kontinuiranim izobrazno-edukativnim aktivnostima nastoji se podići svijest građana o važnosti pravilnog postupanja s otpadom, a s ciljem veće stope odvojeno prikupljenog otpada, pravilnog kompostiranja biorazgradivog otpada, ponovne uporabe predmeta, a u konačnosti do smanjenja komunalnog otpada koji se odlaže na odlagalište.

**Provođenje nadzora evidentiranih odlagališta u Republici Hrvatskoj**

U srpnju 2020. godine proveden je inspekcijski nadzor – DRŽAVNI INSPEKTORAT, Područni ured Zagreb, Služba za nadzor zaštite okoliša koji se obavlja na temelju ovlaštenja iz čl.3. i 61.-66. Zakona o Državnom inspektoratu („Narodne novine“, br. 115/18), članka 224. Zakona o zaštiti okoliša („Narodne novine“, br. 80/13, 153/13, 78/15, 12/18, 118/18), članka 141. Zakona o održivom gospodarenju otpadom („Narodne novine“, br. 94/13, 73/17, 14/19, 98/19) i članka 125. Zakona o zaštiti zraka („Narodne novine“, br. 127/19) i drugih propisa donesenih na temelju zakona.

Predmet nadzora: Tematski nadzor evidentiranih odlagališta u Republici Hrvatskoj određenim programom aktivnosti u provedbi posebnih mjera zaštite od požara od interesa za Republiku Hrvatsku u 2020. godini ( „Narodne novine“, br. 3/20).

1. **ZAKLJUČAK**

U 2020. godini biorazgradivi komunalni otpad se i dalje odlaže samo putem kompostera na vlastitim dvorištima ili vrtovima budući u 2020. godini još uvijek nisu isporučeni spremnici za biootpad, a koji su osigurani putem Javnog poziva za nabavu spremnika za odvojeno prikupljanje komunalnog otpada, Ministarstva zaštite okoliša i energetike.

Na području Grada Svetog Ivana Zeline odvojeno sakupljanje komunalnog otpada vrši se sistemom „od vrata do vrata“, putem reciklažnog dvorišta te putem „zelenih otoka“.

Nabavom dva nova komunalna vozila za odvojeno sakupljanje komunalnog otpada poboljšati će se postojeći sustav odvojenog sakupljanja komunalnog otpada na području Grada Svetog Ivana Zeline.

Na području Grada Svetog Ivana Zeline u funkciji je jedno reciklažno dvorište.

Miješani komunalni otpad s područja Grada Svetog Ivana Zeline odlaže se na odlagalište Andrilovec u Dugom Selu budući je Odlagalište komunalnog otpada Cerovka u Svetom Ivanu Zelini zatvoreno te čeka konačnu sanaciju. U svrhu konačne sanacije u tijeku je projektiranje i ishođenje potrebnih dozvola.

Kontinuirano se provede izobrazno-informativne aktivnosti iz područja gospodarenja otpadom što i rezultira rastom stope odvojeno sakupljenog komunalnog otpada.

1. **Ovo izviješće objavit će se u službenom glasilu Grada Svetog Ivana Zeline.**

|  |
| --- |
| KLASA: 351-01/21-01/02URBROJ: 238/30-02/27-21-3Sveti Ivan Zelina, 24.03.2021. |

 **GRADONAČELNIK**

 **Hrvoje Košćec, v.r.**

**1112.** Temeljem članka 48. Zakona o lokalnoj i područnoj (regionalnoj) samoupravi (Narodne novine, br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 51. Statuta Grada Svetog Ivana Zeline ("Zelinske novine", br. 7/21), Gradonačelnik Grada Svetog Ivana Zeline, donio je

**O D L U K U**

**o izmjeni i dopuni Odluke o sufinanciranju čipiranja,**

**sterilizacije ili kastracije pasa i mačaka**

**Članak 1.**

Ovom Odlukom mijenja se naziv Odluke o sufinanciranju čipiranja, sterilizacije ili kastracije pasa i mačaka (Zelinske novine, br. 1/21) (dalje u tekstu: Odluka), tako da isti glasi: Odluka o sufinanciranju mikročipiranja pasa i sterilizacije kuja.

**Članak 2.**

Članak 1. stavak 1. Odluke mijenja se i glasi:

„Grad Sveti Ivan Zelina obvezuje se u 2021. godini sufinancirati sterilizaciju kuja, osobama koje imaju prebivalište na području Grada Svetog Ivana Zeline i imaju pse upisane u Lysacan, te mikročipiranje pasa osobama s područja Grada.

**Članak 3.**

Članak 1. stavak 2. Odluke mijenja se i glasi:

„Preduvjet za sufinanciranje sterilizacije kuja je njihovo čipiranje.“

**Članak 4.**

Članak 2.Odluke mijenja se tako da isti glasi:

„Grad Sveti Ivan Zelina sufinancirati će mikročipiranje pasa i sterilizaciju kuja, u ukupnom iznosu od:

* mikročipiranje pasa – 90,00 kuna (devedeset kuna),
* sterilizacija kuja – u iznosu od 50% sveukupno obračunate cijene po kuji, odnosno maksimalno 300,00 kn po steriliziranoj kuji.

Do punog iznosa, trošak sterilizacije kuja na području Grada Svetog Ivana Zeline, snositi će vlasnik životinje.“

**Članak 5.**

Članak 3. Odluke mijenja se i glasi:

„Sufinanciranje mikročipiranja pasa i sterilizacije kuja na području Grada Svetog Ivana Zeline za 2021. godinu će realizirati preko Veterinarske stanice, Sveti Ivan Zelina.“

**Članak 6.**

Članak 4. mijenja i glasi:

„Veterinarska stanica, temeljem Ugovora zaključenog sa Gradom Sveti Ivan Zelinom će vršiti uslugu mikročipiranja pasa i sterilizaciju kuja, čiji vlasnici imaju prebivalište na području Grada Svetog Ivana Zeline.“

**Članak 7.**

Članak 5. Odluke mijenja se i glasi:

„Novčana sredstva iz članka 2. ove Odluke osigurana su u Proračunu Grada Svetog Ivana Zeline za 2021. godinu do iskorištenja sredstava u iznosu od 60.000,00 kn.“

**Članak 8.**

U preostalom dijelu Odluka ostaje bez izmjena i dopuna.

**Članak 9.**

Ova Odluka stupa na snagu prvog dana od dana objave u „Zelinskim novinama“, službenom glasilu Grada Svetog Ivana Zeline.

KLASA: 363-01/21-01/02

URBROJ: 238/30-02/18-21-4

Sveti Ivan Zelina, 24. ožujka 2021. godine

|  |
| --- |
| **GRADONAČELNIK** |
| **Hrvoje Košćec, v.r.** |

**1113.** Na temelju članka 391. stavka 1. Zakona o vlasništvu i drugim stvarnim pravima (»Narodne novine«, br. 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 90/10, 143/12, 152/14 i 81/15 – pročišćeni tekst), članka 48. stavka 1. točke 5. i stavka 2. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20), članka 51. stavka 1. podstavka 5. Statuta Grada Svetog Ivana Zeline (“Zelinske novine”, br. 7/21), te sukladno Proceduri upravljanja i raspolaganja nekretninama u vlasništvu Grada Svetog Ivana Zeline („Zelinske novine“, br. 23/19, 14/20 i 26/20) i Odluci Gradonačelnika o prodaji nekretnine u vlasništvu Grada Svetog Ivana Zeline, KLASA: 053-02/20-01/01, URBROJ: 238/30-02/07-21-8 od 24. ožujka 2021. godine, Gradonačelnik Grada Svetog Ivana Zeline, raspisuje

**J A V N I N A T J E Č A J**

**za prodaju nekretnine u vlasništvu Grada Svetog Ivana Zeline**

**prikupljanjem pismenih ponuda**

**(ponovljeni)**

1.Predmet natječaja je prodaja nekretnine u naselju Sveti Ivan Zelina: kčbr. 3127/2, livada i šuma Raciljnjak, površine 4028 m2 (od čega livada površine 944 m2 te šuma površine 3084 m2) upisane u zk. ul. br. 2327 k.o. Zelina kod Općinskog suda u Sesvetama, Zemljišnoknjižnog odjela Sveti Ivan Zelina, kao vlasništvo Grada Svetog Ivana Zeline, OIB: 49654336134, Trg Ante Starčevića 12, Sveti Ivan Zelina.

2. Početna kupoprodajna cijena za cjelokupnu nekretninu iz točke 1. ovog natječaja iznosi 228.100,00 kuna.

3. Pravo sudjelovanja u natječaju imaju fizičke i pravne osobe, koje prema pozitivnim propisima Republike Hrvatske mogu stjecati vlasništvo nekretnina u RH, pod uvjetom da nemaju dugovanja prema Gradu Svetom Ivanu Zelini.

4. Porez na promet nekretnine, kao i troškove prijenosa vlasništva snosi kupac.

5. Svaki ponuditelj dužan je uplatiti jamčevinu u visini od 20% od početne kupoprodajne cijene odnosno 45.620,00 kuna. Uplata se vrši na IBAN Grada Sv. Ivana Zeline, broj: HR9023600001842900004, model: HR68, poziv na broj: 9016 – OIB ponuditelja, sa svrhom: „jamčevina za sudjelovanje na natječaju za kupnju nekretnine: kčbr. 3127/2 k.o. Zelina“.

Jamčevina za sudjelovanje na natječaju koju su položili ponuditelji čije ponude nisu prihvaćene vratit će se najkasnije u roku od 15 (petnaest) dana od dana donošenja odluke o izboru najpovoljnijeg ponuditelja. Ponuditelju čija ponuda bude prihvaćena, položena jamčevina za sudjelovanje na natječaju uračunava se u kupoprodajnu cijenu nekretnina. Ako najpovoljniji ponuditelj odustane od ponude ili odbije sklopiti ugovor o kupoprodaji, nema pravo na povrat jamčevine za sudjelovanje na natječaju.

6. Nekretnina se prodaje prema načelu “viđeno-kupljeno” što isključuje naknadne prigovore kupca po bilo kojoj osnovi.

Grad Sv. Ivan Zelina ne odgovara za eventualnu neusklađenost podataka koji se odnose na površinu, odnosno kulturu nekretnine, a koji mogu proizaći iz katastarske, zemljišnoknjižne i druge dokumentacije i stvarnog stanja u prostoru. Površina predmetne nekretnine je preuzeta iz podataka navedenih u posjedovnici zemljišnoknjižnog uloška za navedenu nekretninu.

7. Sudionici natječaja dužni su pismene ponude dostaviti u zatvorenim omotnicama na adresu: **Grad Sveti Ivan Zelina, Trg A. Starčevića 12**, **10380 Sv. Ivan Zelina,** s **naznakom na omotnici**: «Ponuda za kupnju nekretnine: kčbr. 3127/2 k.o. Zelina – ne otvaraj»**. Rok za dostavu ponude je do 02. travnja 2021. godine do 12,00 sati, bez obzira na način dostave.** Javno otvaranje ponuda bit **će dana 02. travnja 2021. godine u 12,00 sati** u prostorijama Grada Sv. Ivana Zeline na adresi Trg Ante Starčevića 12, 10380 Sveti Ivan Zelina, I kat, mala dvorana za sastanke.

Otvaranju ponuda mogu biti nazočni ponuditelji osobno, zakonski zastupnik ili osoba koju on opunomoći uz predočenje punomoći koju za fizičke osobe ovjerava javni bilježnik ili drugo nadležno tijelo, a za pravne osobe zakonski zastupnik. Fizička osoba je dužna predočiti osobnu iskaznicu, a zakonski zastupnik ili njegov punomoćnik, osobnu iskaznicu i presliku izvatka iz sudskog registra.

8. Pismena ponuda mora sadržavati:

* za fizičke osobe: ime, prezime, adresu, broj telefona, OIB,
* za pravne osobe: naziv tvrtke, adresu sjedišta, broj telefona, OIB, ime i prezime osobe ovlaštene za zastupanje
* oznaku (broj kat. čestice i kat. općinu) i površinu nekretnine za koju se daje ponuda
* ponuđeni iznos kupoprodajne cijene u kunama
* broj računa (IBAN) i naziv banke ponuditelja, za povrat jamčevine ponuditeljima čije ponude ne budu prihvaćene ili u slučaju poništenja natječaja.

Uz ponudu je potrebno priložiti:

* dokaz o hrvatskom državljanstvu za domaću fizičku osobu (preslika osobne iskaznice, putovnice ili domovnice), odnosno presliku putovnice za stranu fizičku osobu,
* za pravne osobe izvod iz sudskog, obrtnog, strukovnog ili drugog odgovarajućeg registra, ne stariji od 30 dana od dana isteka roka za dostavu ponuda
* dokaz o ispunjavanju zakonom propisanih uvjeta za stjecanje prava vlasništva (za strane osobe)
* dokaz o uplaćenoj jamčevini za sudjelovanje na natječaju
* potvrdu Grada Sv. Ivana Zeline da ponuditelj, kao i članovi njegovog kućanstva te tvrtke i obrti koji su bilo u vlasništvu ponuditelja, bilo u vlasništvu članova njegovog kućanstva, nemaju nepodmirenih dospjelih obveza prema Gradu Sv. Ivanu Zelini, po bilo kojoj osnovi, izdanu u razdoblju od dana objavljivanja ovog natječaja do posljednjeg dana za dostavu ponuda.

Ponude se moraju izraditi na hrvatskom jeziku i latiničnom pismu. Sva dokumentacija koja se prilaže uz ponudu mora biti na hrvatskom jeziku. Dokumenti koji nisu napisani hrvatskim jezikom moraju biti prevedeni na hrvatski jezik po ovlaštenom sudskom tumaču.

9. Nepravodobne, nepotpune, te ponude koje ne ispunjavaju uvjete iz natječaja neće se razmatrati.

10. Najpovoljniji ponuditelj je onaj koji je ponudio najvišu kupoprodajnu cijenu i ispunjava sve uvjete natječaja.

Podnošenje ponude ima značaj prihvaćanja svih uvjeta ovog Natječaja.

Ovaj natječaj je valjan ako pristigne makar i samo jedna valjana ponuda.

Ako najpovoljniji ponuditelj odustane od svoje ponude, najpovoljnijim ponuditeljem smatra se sljedeći ponuditelj koji je ponudio najvišu kupoprodajnu cijenu i ispunjava ostale uvjete natječaja.
U slučaju da dva ili više ponuditelja, uz ispunjavanje svih uvjeta ovog natječaja, ponude isti najviši iznos cijene, natječaj će se ponoviti.

11. Najpovoljniji ponuditelj dužan je u roku od **8 dana** od obavijesti da je odabran kao najpovoljniji ponuditelj, sklopiti ugovor o kupoprodaji. U protivnom, smatrat će se da je odustao od sklapanja ugovora i gubi pravo na povrat jamčevine za sudjelovanje na natječaju.

Kupoprodajna cijena plaća se u cijelosti u roku od **15 dana** od dana sklapanja kupoprodajnog ugovora. Ukoliko kupac ne plati kupoprodajnu cijenu u roku, dužan je platiti zakonsku zateznu kamatu od dana dospijeća do dana plaćanja, a ukoliko zakasni s plaćanjem više od 30 (trideset) dana od dana isteka roka, Grad Sv. Ivan Zelina ima pravo raskinuti kupoprodajni ugovor, a uplaćenu jamčevinu za sudjelovanje na natječaju zadržati.

Upis prava vlasništva na kupljenoj nekretnini kupac može ishoditi na temelju ugovora o kupoprodaji nekretnine i potvrde Grada Sv. Ivana Zeline o isplati kupoprodajne cijene za kupljenu nekretninu.

Grad Sv. Ivan Zelina će ugovorom o kupoprodaji nekretnine dopustiti ulazak kupcu u posjed kupljene nekretnine odmah po isplati utvrđene kupoprodajne cijene za kupljenu nekretninu.

12. Grad Sv. Ivan Zelina zadržava pravo poništiti ovaj natječaj, odnosno ne prihvatiti ni jednu ponudu, odnosno odustati od sklapanja kupoprodajnog ugovora bez obrazloženja i odgovornosti prema ponuditeljima.

Dodatne obavijesti mogu se dobiti na tel.: 01/2019-209 ili na adresi: Sv. Ivan Zelina, Trg A. Starčevića 12, soba 38.

KLASA: 053-02/20-01/01

URBROJ: 238/30-02/07-21-9

Sv. Ivan Zelina, 24. ožujka 2021.

 **GRADONAČELNIK**

 **Hrvoje Košćec, v.r.**

|  |
| --- |
| **«ZELINSKE NOVINE»** SLUŽBENO GLASILO GRADA SVETOG IVANA ZELINE |
|  IZDAJE: GRADSKO VIJEĆE GRADA SV. IVANA ZELINE |
| NOVINE IZLAZE PO POTREBI. |
| ODGOVORNI UREDNIK: |
| DRAGUTIN MAHNET, dipl.iur. |
| tel: 01/20 19 203, fax:01/ 20 19 202 |
| e-mail: grad@zelina.hr |
| www.zelina.hr |